ఎన్నికలపై బహిరంగ చర్చకు రండి: మల్లాది | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Monday, May 25, 2020 04:12
ఎన్నికలపై బహిరంగ చర్చకు రండి: మల్లాది
అమరావతి, మార్చి 16: స్థానిక సంస్థల ఎన్నికల ప్రక్రియపై బురద జల్లుతున్న ప్రతిపక్ష నేత చంద్రబాబు నాయుడు బహిరంగ చర్చకు రావాలని రాష్ట్ర బ్రాహ్మణ కార్పొరేషన్ చైర్మన్, ఎమ్మెల్యే మల్లాది విష్ణు సవాల్ విసిరారు. బాబుతో బహిరంగ చర్చకు ముఖ్యమంత్రి జగన్ అవసరం లేదని, తేదీ, స్థలం నిర్ణయిస్తే తాను సిద్ధంగా ఉన్నట్లు ప్రకటించారు. ఆరోపణలు చేసి పలాయనం చిత్తగించటం చంద్రబాబు నైజమని విమర్శించారు. దేనికైనా ధైర్యంగా నిలబడగలిగే శక్తి సీఎం జగన్‌కు ఉందన్నారు. స్థానిక సంస్థల ఎన్నికల సందర్భంగా చంద్రబాబు చేసిన ఆరోపణల్లో ఒకటి కూడా నిరూపించలేక పోయారన్నారు. నిష్పక్షపాతంగా కొనసాగుతున్న ఎన్నికల ప్రక్రియను సైంధవుడిలా చంద్రబాబు అడ్డుకున్నారని సోమవారం ఒక ప్రకటనలో మల్లాది ధ్వజమెత్తారు. ఎన్ని కుతంత్రాలు, కుట్రలు చేసినా తెలుగుదేశం పార్టీకి ఓటమి తప్పదన్నారు. ఓటమి భయంతోనే మళ్లీ ఎన్నికల ప్రక్రియ ప్రారంభించాలంటూ స్వరం మారుస్తున్నారని దుయ్యబట్టారు. టీడీపీ హయాంలో స్థానిక సంస్థల ఎన్నికల సందర్భంగా జరిగిన అరాచకాలపై కూడా చంద్రబాబు చర్చకు రావాలని డిమాండ్ చేశారు. ఓవైపు ఓటమి భయం, మరోవైపు వలసల పర్వంతో ఆయన మతిస్థిమితం కోల్పోతున్నారని విమర్శించారు. అధికారులు తమకు అనుకూలంగా వ్యవహరించకపోతే వైసీపీ ముద్రవేయటం బాబు నైజమన్నారు. గతంలో ఎన్ని వ్యవస్థలను మేనేజ్ చేసి స్థానిక సంస్థల్లో విజయం సాధించారని ప్రశ్నించారు. సీఎం జగన్ ముందు నుంచి నిష్పక్షపాతంగా ఎన్నికలు నిర్వహించేందుకు అవసరమైతే చట్టాన్ని సైతం సవరించేందుకు వెనుకాడలేదని మల్లాది విష్ణు గుర్తుచేశారు.
ennikalapai bahiranga charchaku randi: malladi | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Monday, May 25, 2020 04:12
ennikalapai bahiranga charchaku randi: malladi
amaravati, marchi 16: sthaanika samsthala ennikala prakriyapai burada jallutunna pratipaksha netha chandrababu nayudu bahiranga charchaku ravalani rashtra brahmana carporation chairman, emmelye malladi vishnu sawal visiraaru. babutho bahiranga charchaku mukhyamantri jagan avasaram ledani, tedee, sthalam nirnayiste taanu siddamgaa unnatlu prakatinchaaru. aaropanalu chesi palaayanam chittaginchatam chandrababu naijamani vimarsinchaaru. denikaina dhairyamgaa nilabadagalige sakti cm jaganku undannaaru. sthaanika samsthala ennikala sandarbhamgaa chandrababu chesina aaropanallo okati kuudaa niroopinchaleka poyaarannaaru. nishpakshapaatamgaa konasaagutunna ennikala prakriyanu saindhavudila chandrababu addukunnarani somavaram oka prakatanalo malladi dhvajamettaaru. enni kutantraalu, kutralu chesina telugudesam paarteeki otami tappadannaru. otami bhayamtone malli ennikala prakriya praarambhinchaalantuu swaram maarustunnaarani duyyabattaaru. tdp hayamlo sthaanika samsthala ennikala sandarbhamgaa jarigina araachakaalapai kuudaa chandrababu charchaku ravalani demand chesaru. ovaipu otami bhayam, marovaipu valasala parvamtho aayana matisthimitam kolpotunnarani vimarsinchaaru. adhikaarulu tamaku anukuulamgaa vyavaharinchakapothe vicp mudraveyatam baabu naijamannaru. gatamlo enni vyavasthalanu manage chesi sthaanika samsthallo vijayam saadhinchaarani prasninchaaru. cm jagan mundu nunchi nishpakshapaatamgaa ennikalu nirvahinchenduku avasaramaite chattaanni saitam savarinchenduku venukaadaledani malladi vishnu gurtuchesaaru.